**Stjórnarfundur TFÍ. 9. október 2014.**

Fundur haldinn í tollminjasafninu Tollhúsinu Tryggvagötu og hófst kl. 12:00.

Mættir: Ársæll Ársælsson, Baldur Búi Höskuldsson, Ólafur Ingibersson, Ólafur Bragason og Jón Gísli Ragnarsson. Fjarverandi: Pétur Örn Helgason.

1. *Frítökumálið, staða.*

Ársæll fór yfir málið en fyrirtaka verður væntanlega í Héraðsdómi í vikunni. Við sjáum þó fyrir endann á málinu nema það fari fyrir Hæstarétt. Rætt var að Tollstjóri hefur haft tækifæri til þess að semja um málið en ekkert hefur orðið af því.

1. *Staða lausráðinna tollvarða.*

Rætt var um lítið starfsöryggi lausráðinna tollvarða þegar menn væru búnir að vera við störf í allt að 2 ár. Þar spilast kannski inní lagaflækjur um lög opinberra starfsmanna og tollalögin á þann hátt hvor lögin séu æðri hinum þegar kemur til kastanna varðandi störf lausráðinna. Einnig var rætt um að það vanti bæði bætt vinnubrögð og verkferla varðandi stöðu þeirra tollvarða sem eru lausráðnir. Að lokum var rædd sú hugmynd að tollverðir myndu vilja eiga fulltrúa, eða í það a.m.k. áheyrnarfulltrúa, í yfirstjórn.

1. *Orlofssjóður.*

Rætt var um hvort það væri eitthvað sem við í félaginu gætum gert til þess að auka þjónustu við félagsmenn í orlofsmálum. Ákveðið var að skoða hvað aðrir sjóðir eru að gera fyrir félagsmenn sína.

1. *Fréttir af UFE (Unionen af Finanspersonale i Europa).*

Ársæll upplýsti á síðasta NTO fundi sögðum við okkur úr samtökunum þar sem mikillar óánægju gætti orðið með störf og stjórn núverandi formanns samtakanna enda eigum við meiri samleið með Norðurlöndunum og ættum að huga að því að efla það samstarf enn frekar.

1. *Fréttir af BSRB.*

Ársæll sagði frá því að á stjórnarfundi BSRB var rætt m.a. um breytingar á aðildargjöldum, þ.a. félagsmenn myndu greiða af heildarlaunum í stað grunnlauna. Sjónarmið þeirra sem tala fyrir þessari breytingu er það að þeir sem hafi meiri tekjur eiga að borga meira. Önnur rök eru þau að sum stéttarfélög fá aðeins greidd heildarlaun og hafa ekki eiginleg grunnlaun því væri erfitt að reikna út aðildargjöld þessara félaga. Þessum breytingum mótmæltu TFÍ, LL LSS og FF harðlega þar sem breytingin myndi þýða að félagsmenn í TFÍ myndu borga meira á ársgrundvelli.

1. *Önnur mál*

Rætt var um að til standi að fá fund með Tollstjóra til að ræða ýmis mál er varða félagsmenn en þau eru m.a.:

* 1. *Óvissa lausráðinna tollvarða.*
	2. *Nýr strúktúr í deildum.*
	3. *Óánægja í Keflavík –Vinna að lausn með Mannauðssviðinu.*
	4. *Stöður og titlar. Hvernig eru þessi mál að þróast hjá okkur?*

Í lokin urðu umræður um afstöðu félagsins til stöðuheitis tollfulltrúa og það að ekki er lengur ráðið í það stöðuheiti. Eins og staðan er í dag er stöðuheitið lagt niður í kjölfar þess að starfsmaður hættir.

Fleira ekki gert og fundi slitið kl. 13:55.